หนี้สาธารณะลด3.51หมื่นล้าน
สบน.เผยหนี้สาธารณะ ณ วันที่ 30 พ.ย. 2553 ลดลง 3.51หมื่นล้านบาท
24 ม.ค. 2554

สบน.เผยหนี้สาธารณะ ณ วันที่ 30 พ.ย. 2553 ลดลง 3.51หมื่นล้านบาท
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) กล่าวว่า หนี้สาธารณะคงค้าง ณ วันที่ 30 พ.ย.  2553 มีจำนวน 4.16 ล้านล้านบาท หรือคิดเป็น 41.36% ของผลิตภัณฑ์มวลรวมภายในประเทศ (จีดีพี) เมื่อเปรียบเทียบกับเดือนก่อนหน้า หนี้สาธารณะลดลงสุทธิ 3.51 หมื่นล้านบาท 
ทั้งนี้หนี้รัฐวิสาหกิจที่ไม่เป็นสถาบันการเงินลดลง 1.22 หมื่นล้านบาท หนี้รัฐวิสาหกิจที่เป็นสถาบันการ เงิน (รัฐบาลค้ำประกัน) ลดลง 4,267 ล้านบาท และกองทุนเพื่อการฟื้นฟูและพัฒนาระบบสถาบันการเงิน ลดลง 3.14 หมื่นล้านบาท โดยหนี้ที่รัฐบาลกู้โดยตรงเพิ่มขึ้น 1.28 หมื่นล้านบาท
สำหรับปัจจุบันยอดหนี้ที่รัฐบาลกู้โดยตรงมีจำนวน 2.9 ล้านล้านบาท หนี้รัฐวิสาหกิจที่ไม่เป็นสถาบันการเงิน 1.06 ล้านล้านบาท หนี้รัฐวิสาหกิจที่เป็นสถาบันการเงินที่รัฐบาลค้ำประกัน 1.71 แสนล้านบาท และหนี้กองทุนเพื่อการฟื้นฟูฯ 3.06 หมื่นล้านบาท
หนี้สาธารณะเดือน พ.ย. 2553 ถือลดลงเป็นเดือนที่ 3 จากที่ก่อนหน้านี้เดือน ต.ค. 2553 ลดลง 2.94 หมื่นล้านบาท และเดือน ก.ย. 2553 ลดลง 3.59 หมื่นล้านบาท